Andora (miestas)
Andora (arba Andora la Velja, 'Senoji Andora', kat. Andorra la Vella) – Andoros valstybės sostinė bei to paties pavadinimo parapija. Pagrindinė miesto veikla – turizmas, prekyba, bankininkystė, taip pat daug pajamų teikia mokesčių lengvatos. Gaminami baldai, alkoholiniai gėrimai, tabako gaminiai, suvenyrai. Andoros parlamentas (Consell General) posėdžiauja rūmuose, vadinamuose – Casa de la Vall („Slėnių namas“; XVI a.). Mieste yra Šv. Armengolio bažnyčia (XI–XII a.).